text: Se Video: Kæmpe håndboldfest i Flensburg
  02 juni 2014 kl. 16.09
  Flensburg-Handewitts nykårede Champions League-vindere kunne i dag lade sig hylde i Flensburgs bymidte.
  Søndertorv i Flensburg var fyldt, da byens helte mandag kom hjem, med trofæet der symboliserer, at de har vundet denne sæsons Champions League.
  Finalen vandt Flensburg-Handewitt i går med 30-28 over THW Kiel. Dermed vandt klubben sin første Champions League-titel nogensinde.
  Med på holdet er fem danske spillere.
  - Det er en fantastisk følelse. Vi har selvfølgelig trænet rigtig lang tid på det, men at tro at vi ville stå med Champions League-trofæet, det var der ingen af os, der havde regnet med, fortæller Michael Knudsen.
  